Diari Oficial de la Generalitat Valenciana


Sumari del DOGV 4973, del 29-03-2005 (2005/3000)

RESOLUCIÓ de 14 de març del 2005, de la directora gerent de l'IVM, per la qual es convoca, per a la seua provisió pel sistema de lliure designació, un lloc de treball de naturalesa laboral, sector administració especial, en l'Institut Valencià de la Música.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/3000


Data del document
:   14-03-2005

Organisme emissor
:   Institut Valencià de la Música

Tipus de document
:   Resolució

Correcció d'errades

 Descriptors 

:   * música
    * administració regional
    * professió artística
    * concurs administratiu

RESOLUCIÓ de 14 de març del 2005, de la directora gerent de l'IVM, per la qual es convoca, per a la seua provisió pel sistema de lliure designació, un lloc de treball de naturalesa laboral, sector administració especial, en l'Institut Valencià de la Música. [2005/X3000]
  
Vist que hi ha un lloc de treball vacant, sector administració especial, en l'Institut Valencià de la Música, la provisió del qual s'ha d'efectuar pel sistema de Lliure Designació, d'acord amb el que disposa la Llei 2/98, de 12 de maig, Valenciana de la Música, de la Generalitat, resolc:
  
Convocar, per a la seua provisió, el lloc de treball que es relaciona en l'apartat tercer d'esta resolució, d'acord amb les bases següents:
  
Primera. Participants
  
Podran participar en esta convocatòria els que acrediten estar en possessió del títol de director d'Orquestra/Cor.
  
Segona. Presentació de documentació
  
Els interessats hauran de presentar en l'IVM, per registre d'entrada, instància, segons el model annex, i currículum actualitzat. El termini per a la seua presentació serà de 15 dies hàbils, comptats a partir de l'endemà de la publicació de la convocatòria en el DOGV.
  
Tercera. Lloc de treball
  
Lloc de treball núm. 22, assistent de Direcció del Cor de la Generalitat Valenciana.
  
Organisme: Institut Valencià de la Música.
  
Centre de destí: Institut Valencià de la Música.
  
Localitat lloc: València.
  
Naturalesa: Laboral.
  
Sector: Especial.
  
Forma de provisió: lliure designació.
  
Funcions:
  
Organitzar en coordinació amb el director artístic/musical, i si fa el cas, en substitució seua, dirigir els assaigs parcials i/o generals.
  
Desenvolupar les tasques artístiques que li encomane el director artístic/musical del Cor i substituir-li amb plenes facultats en absència seua.
  
Realitzar qualsevol suggeriment de tipus tecnicoartístic que considere necessària per a un millor desenvolupament de l'activitat del Cor.
  
Quarta. La Comissió de Valoració.
  
La Comissió de Valoració de la present convocatòria, estarà integrada per:
  
Presidenta: directora gerent de l'IVM
  
Vocals:
  
Director titular del Cor de la GV
  
Director titular de la JOGV
  
Un especialista en matèria d'educació vocal
  
Vocal-secretari: un tècnic del Departament d'Unitats Artístiques
  
El funcionament de la Comissió de Valoració s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Quinta
  
Per a l'adjudicació del lloc, la Comissió de Valoració tindrà en compte la proposta del director artístic del Cor de la Generalitat Valenciana, que realitzarà una primera selecció de currículum, basant-se en criteris tecnicoartístics. Els candidats inicialment seleccionats i proposats pel director artístic, seran sotmesos a una entrevista a fi de determinar qui reunix el perfil més adequat per a ocupar el lloc de director assistent del Cor de la GV.
  
La Comissió de Valoració immediatament abans de redactar la proposta de resolució, la posarà de manifest als interessats al tauler d'anuncis de l'Institut Valencià de la Música.
  
Els interessats podran, en un termini de 10 dies hàbils, al·legar i justificar el que estimen pertinent davant la Comissió de Valoració de la convocatòria.
  
Sexta. Resolució del concurs
  
Esta convocatòria es resoldrà en un termini no superior a 2 mesos, comptats des de l'endemà de la data de finalització del termini de presentació d'instàncies.
  
En la resolució d'esta convocatòria s'indicarà expressament la data de presa de possessió.
  
Sèptima. Recursos
  
Contra la present resolució podrà interposar-se, de conformitat amb el que preveu l'article 59 de l'Estatut dels Treballadors, reclamació prèvia a la via judicial laboral davant el president de l'IVM, d'acord amb el que disposa l'article 125 de la Llei 30/92, de Règim Jurídic de les Administracions Públiques i del Procediment Administratiu comú, en relació amb l'article 69 de la Llei de Procediment Laboral (text refós aprovat per Reial Decret Legislatiu 2/1995, de 7 d'abril).
  
Denegada la reclamació o transcorregut un mes sense haver sigut notificada cap resolució, podrà formalitzar-se demanda davant el Jutjat del Social competent dins del termini de dos mesos a comptar de la notificació o des del transcurs del termini en què aquella haja d'entendre's desestimada.